stanford-oval/wikipedia huggingface dataset:
Billy Meier
Paljastuksia

Eräs reportteri kertoi löytäneensä negatiivin, joka esittää ufojen pienoismalleja Meierin pöydällä. Meierin mukaan kyse on kokeesta, jolla hän halusi näyttää, ettei ufokuvia pysty tekemään väärentämällä. Meier väitti myös ottaneensa valokuvia ufojen naispuolisista matkustajista nimiltään Asket ja Nera. Myöhemmin kävi ilmi, että valokuvat oli otettu filmikameralla television ruudulta Dean Martin Show’n lähetysaikaan 1970-luvulla. Esimerkiksi Asket Seulasten tähdistöstä olikin todellisuudessa showtanssija- ja laulaja Michelle DellaFave, jolla on muun muassa omat Facebook-sivut internetissä.
Aiheesta muualla

Steelmark Books (English Billy Meier Publisher)
Michael Horn – Exploring the Billy Meier UFO Contacts
James Deardorff's Talmud Jmmanuel Website
Bibliography of English-language materials (Arkistoitu – Internet Archive)
2004 skeptical report on Meier's claims (Arkistoitu – Internet Archive)
James Randi on Billy Meier
Billy Meier biography, tales and evidence (Arkistoitu – Internet Archive)
In Which A. W. (UK) fakes a UFO photograph just like Meier's
Benja

Benja (oik. Jean-Benjamin Sebastian Roth) on suomalainen muusikko ja taiteilija. Hänet tunnetaan aikaisemmin lapsilaulajana, kun hän teki ensimmäisen soololevynsä jo 11-vuotiaana. Samaan aikaan hän opiskeli musiikkia konservatoriossa ja myöhemmin pianonsoittoa, säveltämistä ja musiikin sovitusta yksityisopettajalla. Benja voitti Syksyn sävel -kilpailun Pelimannet-duon kanssa vuonna 1995 ollessaan 16-vuotias. Sen jälkeen hän teki kiertueita yhdessä Pelimannet-duon kanssa ja he tekivät yhdessä albumin. Benja sovittaa nykyisin musiikkia, säveltää ja sanoittaa, sekä toimii muusikkona eri studioprojekteissa.
Benja on laulaja Kyösti Rothin veljenpoika.
Aiheesta muualla

Benjan sävellystuotanto Suomen äänitearkistossa (1901–1999)
Billy Martin

Billy Martin (2017)
William Dean "Billy" Martin (s. 15. kesäkuuta 1981) on Good Charlotte -yhtyeen kitaristi ja kosketinsoittaja. Hän syntyi Annapolisissa Marylandissa.
Good Charlotte

Billy Martin liittyi vuonna 1995 Good Charlotteen rytmikitaristiksi. Yhtyeen The Chronicles of Life and Death albumia äänitettäessä Martin ja Benji Madden, GC'n alkuperäinen soolokitaristi, vaihtoivat kitararooleja. Martin soittaa myös koskettimia albumilla.
Martin nauttii piirtämisestä ja loi kannet Chronicles of Life and Deathille. Hän taiteili myös videoille Predictable ja The Chronicles of Life and Death.
Aiheesta muualla

Martinin Bloodzilla-nimiset kotisivut (Arkistoitu – Internet Archive)
BOAC:n lento 783

| BOAC:n lento 783 |
| --- | --- |
 Onnettomuuskoneen kaltainen BOAC:n Comet 1.
Yhteenveto
Päivämäärä:  2. toukokuuta 1953
Onnettomuustyyppi:  rakenteen hajoaminen
Tapahtumapaikka:  Jagalgori, Intia
 :  22°47′18.9″N, 088°04′55.5″E
Lähtöpaikka:  Kallangin lentoasema, Singapore
Välilaskupaikka:   Dum Dumin lentoasema, Kalkutta, Intia  Safdarjungin lentoasema, Delhi, Intia 
Määränpää:  Heathrow’n lentoasema, Lontoo, Yhdistynyt kuningaskunta
Kuolleita:  43
Eloonjääneitä:  0
Lentokone
Konetyyppi:  de Havilland D.H.106 Comet 1
Lentoyhtiö:  British Overseas Airways Corporation
Rekisteritunnus:  G-ALYV
Matkustajia:  37
Miehistöä:  6
BOAC:n lento 783 oli British Overseas Airways Corporationin reittilento Singaporesta Kalkutan ja Delhin kautta Lontooseen. Lennolla 2. toukokuuta 1953 käytetyn de Havilland D.H.106 Comet 1:n rakenne hajosi koneen lentäessä myrskyssä pian Kalkutasta lähdön jälkeen. Kone syöksyi maahan Jagalgorin kylässä 32 kilometrin päässä Kalkutasta luoteeseen. Onnettomuuslennolla oli 37 matkustajaa ja kuusi miehistön jäsentä, jotka kaikki kuolivat onnettomuudessa.
Onnettomuus tapahtui päivälleen vuosi Cometin ensilennon jälkeen. Vuoden sisään vastaava onnettomuus tapahtui myös BOAC:n lennolla 781 ja South African Airwasin lennolla 201. Onnettomuuksien jälkeen huomattiin, että Cometin neliskulmaiset ikkunat aiheuttivat runkoon heikon kohdan, joka todettiin kahden jälkimmäisen onnettomuuden syyksi. Lennon 783 onnettomuuden syyksi sen sijaan jäi virallisissa asiakirjoissa myrskypuuskien aiheuttama kuormitus.
Matkustajat ja miehistö

Lennolla oli 37 matkustajaa, joista yksi oli lapsi ja yksi sylilapsi. Matkustajista yksi oli filippiiniläinen, kaksi burmalaisia, kolme yhdysvaltalaisia, neljä australialaisia ja loput 27 brittejä. Matkustajien joukossa oli australialainen poliitikko Trevor Oldham vaimoineen.
Onnettomuuslennolla oli kuusihenkinen miehistö. Kapteeni Maurice Haddonilla oli 8 710 lentotunnin kokemus, josta 589 Cometilla. Perämies Robert Strange oli lentänyt 4 391 tuntia, josta 261 Cometilla. Lentomekaanikko Albert Gilmoren 5 995 tunnin kokemuksesta 835 oli tullut Cometilla. Radisti Alfred Woodilla oli lentokokemusta 7 290 tuntia, josta 542 Cometilla. Kaikilla oli voimassa olevat lupakirjat. Matkustamohenkilökuntaan kuului kaksi jäsentä, stuertti George Irwin ja lentoemäntä Patricia Rawlinson.
Tapahtumat

Lento 783 lähti Kalkutasta kohti Delhiä kello 16.29 paikallista aikaa. Se joutui pian lentoonlähdön jälkeen ukkosmyrskyyn, jossa tuuli voimakkaasti. Tästä huolimatta lento sujui normaalisti, kunnes radioyhteys koneeseen menetettiin kuusi minuuttia lähdön jälkeen. Maanviljelijät läheisissä kylissä näkivät pian sen jälkeen liekehtivän koneen syöksyvän alas ukkospilvistä. Se syöksyi maahan Jagalgorin kylässä 32 kilometrin päässä Kalkutasta luoteeseen. Kaikki koneessa olleet kuolivat maahansyöksyssä.
Onnettomuuden syy

Onnettomuuden tutkintaraportti julkaistiin jo 26. toukokuuta, 24 päivää onnettomuuden jälkeen. Tutkintalautakunta totesi, että onnettomuuden välitön syy oli koneen rakenteen hajoaminen sen lentäessä puuskaisessa ukkosrintamassa. Tämän puolestaan aiheutti todennäköisesti joko koneen joutuminen kovaan tuulenpuuskaan, miehistön liian voimakkaat ohjausliikkeet tai hallinnan menettäminen.
Lautakunta suositteli, että koneen hylky tutkitaan tarkasti pääasiallisen vauriokohdan selvittämiseksi, jotta voitaisiin harkita, tarvitseeko Cometin rakenteeseen tehdä muutoksia. Lisäksi suositeltiin Cometin ohjausjärjestelmän muokkaamista siten, että lentäjät saisivat ohjaimien kautta paremman tuntuman ohjainpintoihin kohdistuvasta kuormituksesta.
Lennon 783 onnettomuutta seuranneen vuoden aikana vastaava Cometin rakenteen hajoaminen tapahtui myös BOAC:n lennolla 781 ja South African Airwasin lennolla 201. Näiden onnettomuuksien jälkeen huomattiin, että Cometin neliskulmaiset ikkunat aiheuttivat runkoon heikon kohdan, joka todettiin kahden jälkimmäisen onnettomuuden syyksi. Lennon 783 onnettomuuden syyksi sen sijaan jäi virallisissa asiakirjoissa myrskypuuskien aiheuttama kuormitus. Onnettomuuksien seurauksena Comet asetettiin lentokieltoon. Se palasi käyttöön uudelleensuunnittelun jälkeen vasta vuonna 1958.
Bacardi Breezer

| Bacardi Breezer |
| --- | --- |
Tyyppi:  RTD
Alkoholiprosentti:  4 %
Valmistaja:  Sinebrychoff (Suomessa)
Jakelija:  Sinebrychoff
Valmistus aloitettu:  1987
Maku:  vadelma-yuzu, appelsiini, lime, vesimeloni, veriappelsiini-inkivääri, sitruuna-seljankukka (Suomessa)
Infobox OKNimi-testi OK: 
Kaksi Bacardi Breezeriä
Bacardi Breezer on mieto, rommipohjainen alkoholijuoma. Sen alkoholipitoisuus on Euroopassa neljä, mutta joillakin alueilla viisi tilavuusprosenttia. Perinteiset Breezerit ovat sokerilla makeutettuja, mutta osa juomista kuuluu ”half sugar” -ryhmään, jossa puolet sokerista on korvattu makeutusaineilla.
Bacardi Breezer lanseerattiin vuonna 1987. Makuja on saatavilla kymmeniä. Suomessa makuja on markkinoilla yhdeksän: persikka, vadelma-yuzu, sitruuna, sitruuna-seljankukka, appelsiini, lime, mansikka, vesimeloni ja passionhedelmä-mango. Muita makuja ovat muun muassa mustikka, vadelma, kookos, verigreippi, karhunvatukka, passionhedelmä, omena, mango, ananas sekä karpalo. Suomessa Breezeriä maahantuo Sinebrychoff.
Bjorbekkin kirkko

| Bjorbekkin kirkko Bjorbekk kirke |
| --- | --- |
 Kirkko vuonna 2008.
Sijainti:  Arendal, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1884
Suunnittelija:  J. C. Reuter
Materiaali:  puu
Istumapaikkoja:  650
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Bjorbekkin kirkko (norj. Bjorbekk kirke) on Arendalin kunnassa Agderin läänissä Norjassa sijaitseva puinen pitkäkirkko vuodelta 1884.
Aiheesta muualla

Kuvia tai muita tiedostoja aiheesta Bjorbekkin kirkko Wikimedia Commonsissa
Bernardo Bertolucci

| Bernardo Bertolucci |
| --- | --- |

Henkilötiedot
Syntynyt: 16. maaliskuuta 1941 Parma, Italia
Kuollut: 26. marraskuuta 2018 (77 vuotta)
Aiheesta muualla
IMDb
Elonet
Bernardo Bertolucci (16. maaliskuuta 1941 Parma, Italia – 26. marraskuuta 2018) oli italialainen elokuvaohjaaja. Alkujaan Bertolucci tuli tunnetuksi runoilijana. Hän toimi muun muassa Pier Paolo Pasolinin apulaisohjaajana, kunnes ohjasi esikoisensa vuonna 1962.
Bertoluccin tunnettuja elokuvia ovat muiden muassa Fasisti (1970), Viimeinen tango Pariisissa (1972), 1900 (1976) sekä Viimeinen keisari (1987), josta Bertoluccille myönnettiin parhaan ohjauksen Oscar-palkinto. Hänen myöhemmät elokuvansa ovat olleet monikansallisia yhteistuotantoja. Vuonna 2012 Euroopan elokuva-akatemia myönsi Bertoluccille elämäntyöpalkinnon. Myös hänen pikkuveljensä Giuseppe Bertolucci oli elokuvaohjaaja.
Bertolucci kuoli 26. marraskuuta 2018 syöpään. Hänen viimeiseksi elokuvakseen jäi vuonna 2012 valmistunut draama Io e te.
Valikoitu ohjaajafilmografia

Viikatemies (La commare secca, 1962; esikoiselokuva).
Fasisti (Il conformista, 1970).
Viimeinen tango Pariisissa (Ultimo tango a Parigi, 1972).
1900 (Novecento, 1975).
Bertoluccin kuu / Kuu (La luna, 1979).
Naurettavan miehen tragedia (La tragedia di un uomo ridiculo, 1981).
Viimeinen keisari (The Last Emperor, 1987).
Suojaava taivas (The Sheltering Sky, 1990).
Pikku Buddha (Little Buddha, 1993).
Koskematon kauneus (Stealing Beauty, 1996).
The Dreamers (2003).
Io e te (2012).
Aiheesta muualla

Wikimedia Commonsissa on kuvia tai muita tiedostoja aiheesta .
Bernardo Bertolucci Elonetissä.
Bernardo Bertolucci Internet Movie Databasessa. (englanniksi)
BN Vasilefs Georgios (D14)

| Vasilefs Georgios |
| --- | --- |

Aluksen vaiheet
Rakentaja:  Yarrow, Scotstoun
Kölinlasku:  1937
Laskettu vesille:  3. maaliskuuta 1938
Palveluskäyttöön:  15. helmikuuta 1939
Poistui palveluskäytöstä:  miehistönsä upottama huhtikuussa 1941 Saksan laivastoon 21. maaliskuuta 1942 miehistönsä upottama 7. toukokuuta 1943
Tekniset tiedot
Uppouma:  1 414 t (standardi)
Pituus:  97,5 m
Leveys:  9,7 m
Syväys:  2,7 m
Koneteho:  34 000 shp
Nopeus:  35 solmua (65 km/h)
Miehistöä:  145
Aseistus
Aseistus:  4 x 5" (127 mm) tykkiä 4 x 37 mm ilmatorjuntatykkiä 8 x 21" (533 mm) torpedoputkea
BN Vasilefs Georgios (runkonumero D14) (kreik. ΒΠ Βασιλεύς Γεώργιος) oli Kreikan laivaston Vasilefs Georgios -luokan hävittäjä toisessa maailmansodassa. Alus palveli sodan aikana myös Saksan laivastossa nimellä Hermes (ZH-3). Yarrow valmisti aluksen hieman ennen toista maailmansotaa, ja se oli sisaraluksensa kanssa Kreikan laivaston modernein alus.
Valmistus

Alus tilattiin Scotstounista Yarrow'lta, missä köli laskettiin 1937. Alus laskettiin vesille 3. maaliskuuta 1938 ja otettiin palvelukseen 15. helmikuuta 1939.
Palvelus

Aluksen saavuttua Kreikkaan siitä tehtiin laivaston hävittäjien lippulaiva. Italian hyökättyä Kreikkaan ja Hellen tuhouduttua alus lähetettiin sisaraluksineen Tinokselle suojaamaan saarella olleiden alusten kotimatkaa. Matkalla Italian ilmavoimien lentokoneet hyökkäsivät saattueen kimppuun, jolloin aluksen viereen osui pommi. Alus suojasi saattueita sekä osallistui 14.-15. marraskuuta 1940 ensimmäiseen ja 4.-5. tammikuuta 1941 kolmanteen hyökkäykseen Otrantonsalmen italialaissaattueita vastaan.
Alus kuljetti 1. maaliskuuta sisaraluksineen Kreikan kultavarannon Kreetalle. Britannian siirrettyjä joukkojaan Kreikkaan ja Saksan liityttyä hyökkäykseen siirrettiin alus suojaamaan saattuereittiä Egyptistä Kreetan kautta Kreikkaan. Se oli 14. huhtikuuta 1941 ankkurissa Sofikosinlahdella, kun se joutui Saksan ilmavoimien syöksypommittajien maaliksi. Alus vaurioitui pahoin, jolloin aluksen päällikkö P. Lappas pyrki Salamiin laivastontelakalle. Saksalaisten nopea eteneminen esti korjausten tekemisen ja alus päätettiin upottaa, jottei se joutuisi vihollisen käsiin.
ZG-3 Hermes

Saksalaiset nostivat ja kunnostivat aluksen, minkä jälkeen se liitettiin Saksan laivastoon 21. maaliskuuta 1942 nimellä Hermes (ZG-3). Alus oli Aigeianmeren laivueen lippulaivana suojaten saattueita päällikkönään Rolf Johannesson. Kafireaksenniemen lähistöllä 16. marraskuuta aluksen suojaama saattue joutui sukellusvene HMS Tritonin maaliksi. Saattueen suojaus upotti hyökänneen sukellusveneen.
Huhtikuussa 1943 alus päällikkönään Curt Rechel siirrettiin suojaamaan Tunisian saattueita. Alus upotti 21. huhtikuuta sukellusvene HMS Splendidin. Se joutui kymmenen päivää myöhemmin liittoutuneiden lentokoneiden maaliksi Cap Bonin edustalla, jolloin 23 miehistönjäsentä sai surmansa ja alus kärsi pahoja vaurioita. Alus hinattiin La Gouletteen, jossa se upotettiin 7. toukokuuta liittoutuneiden edettyä Tunisiaan.
Astrid Henning-Jensen

Astrid Henning-Jensen (o.s. Smahl, 10. joulukuuta 1914 Frederiksberg, Tanska – 5. tammikuuta 2002 Kööpenhamina) oli tanskalainen elokuvaohjaaja ja -käsikirjoittaja. Hänen tunnetuimmat elokuvansa ovat Ypöyksin maailmassa (Palle alene i verden, 1949) ja Talvilapset (Vinterbørn, 1978).
Astrid Smahl kouluttautui näyttelijäksi ja avioitui vuonna 1938 kööpenhaminalaisessa teatterissa tapaamansa näyttelijäkollegan Bjarne Henning-Jensenin (1908–1995) kanssa. Pian Bjarne siirtyi ohjaajaksi Nordisk Film -yhtiöön, ja Astridista tuli hänen apulaisohjaajansa. Muutaman vähempimerkityksisen komediaelokuvan jälkeen heidän läpimurtoteoksensa oli Martin Andersen Nexøn viisiosaiseen romaaniin perustuva koruttoman realistinen draamaelokuva Ditte ihmislapsi (1949), josta tuli käännekohta koko tanskalaiselle elokuvalle. Se valittiin vuonna 2006 Tanskan kulttuurikaanoniin, samoin kuin Astrid Henning-Jensenin vuoden 1949 ohjaus Ypöyksin maailmassa.
Astrid Henning-Jensenin ensimmäinen oma ohjaustyö oli vuonna 1945 valmistunut 10-minuuttinen lyhytelokuva Dansk politi I Sverige, joka kertoi Tanskan vastarintaliikkeen sotilaiden koulutuksesta Ruotsissa. Sen sanotaan antaneen vaikutteita muun muassa yhdysvaltalaiselle dokumentaristille Errol Morrisille.
Astrid Henning-Jensen jatkoi ohjaajanuraansa vuosikymmenien ajan joko yhdessä miehensä kanssa tai yksinään. Uraan kuului useita dokumenttielokuvia, joita hän ohjasi Tanskan lisäksi Norjassa ja Sveitsissä, jossa hän työskenteli Unescolle. Hänen elokuviensa yhteisenä teemana ovat työväenluokan naiset ja lapset, jotka usein turvautuvat mielikuvitukseen selviytyäkseen ankarista oloistaan. Jotkut elokuvat käsittelivät rankkojakin teemoja kuten rintasyöpää ja kidutusta.
Kansainvälistä huomiota Astrid Henning-Jensen saivat vuoden 1949 elokuvalla Ypöyksin maailmassa ja vuoden 1959 elokuvalla Paw – poika kahdesta maailmasta (Paw, 1959), joka oli Oscar-ehdokkaana ja sai katolisen kirkon palkinnon Cannesin elokuvajuhlilla. Vuonna 1978 tuli ensi-iltaan Dea Trier Mørchin samannimiseen, synnytyssairaalan naisista kertovaan romaaniin perustuva Talvilapset (1978), josta Henning-Jensen sai parhaan ohjauksen palkinnon Berliinin elokuvajuhlilla. Teinitytöstä ja bosnialaisesta maahanmuuttajamiehestä kertova Bella min Bella (1995), jonka Henning-Jensen ohjasi 80-vuotiaana, palkittiin myös Berliinissä.
Filmografiaa

Ditte ihmislapsi (Ditte menneskebarn, 1946, yhdessä Bjarne Henning-Jensenin kanssa)
Takapihan kapinalliset (De Pokkers unger, 1947, yhdessä Bjarne Henning-Jensenin kanssa)
Ypöyksin maailmassa (Palle alene i verden, 1949)
Pohjanmeren poika (Vesterhavsdrenge, 1950, yhdessä Bjarne Henning-Jensenin kanssa)
Solstik (1953, yhdessä Bjarne Henning-Jensenin kanssa)
Paw – poika kahdesta maailmasta (Paw, 1959)
Een blandt mange (1961)
Talvilapset (Vinterbørn, 1978)
Silmänräpäys (Øjeblikket, 1980)
Lapsuuteni katu (Barndommens gade, 1986)
Kaikesta huolimatta... (Trods alt, 1990)
Bella min Bella (1995)
Aiheesta muualla

Astrid Henning-Jensen Elonetissä.
Astrid Henning-Jensen Internet Movie Databasessa. (englanniksi)
Astrid Henning-Jensen Tanskan elokuvainstituutin sivustolla
Billy Lynn’s Long Halftime Walk

| Billy Lynn’s Long Halftime Walk |
| --- | --- |

Ohjaaja:  Ang Lee
Käsikirjoittaja:  Jean-Christophe Castelli
Perustuu:  Ben Fountainin romaaniin Billy Lynn’s Long Halftime Walk
Tuottaja:   Simon Cornwell  Stephenson Cornwell  Marc Platt  Tom Rothman  Rhodri Thomas  Ang Lee 
Säveltäjä:  Jeff Danna Mychael Danna
Kuvaaja:  John Toll
Leikkaaja:  Tim Squyres
Pääosat:   Kristen Stewart  Chris Tucker  Garrett Hedlund  Vin Diesel  Steve Martin  Joe Alwyn 
Valmistustiedot
Valmistusmaa:  Yhdysvallat Iso-Britannia Kiina
Tuotantoyhtiö:  TriStar Pictures
Levittäjä:  TriStar Pictures Netflix
Ensi-ilta:   2016-10-1414. lokakuuta 2016 (New Yorkin elokuvajuhlat)  2016-11-1111. marraskuuta 2016 (Yhdysvallat)  
Kesto:  110 minuuttia
Alkuperäiskieli:  englanti
Budjetti:  48 miljoonaa dollaria
Aiheesta muualla
IMDb 
AllMovie
Infobox OKNimi-testi OK: 
Billy Lynn’s Long Halftime Walk on vuonna 2016 ensi-iltansa saanut sotadraamaelokuva, jonka on ohjannut Ang Lee. Se perustuu Ben Fountainin samannimiseen romaaniin vuodelta 2012. Elokuvan pääosissa näyttelevät Kristen Stewart, Chris Tucker, Garrett Hedlund, Vin Diesel, Steve Martin ja Joe Alwyn.
Elokuva esitettiin ensimmäisen kerran New Yorkin elokuvajuhlilla 14. lokakuuta 2016. Yhdysvalloissa elokuvateatterilevitys alkoi 11. marraskuuta 2016. Suomessa elokuvaa ei levitetty ollenkaan.
Billy Lynn’s Long Halftime Walk kuvattiin 4K-resoluutiolla, kolmiulotteisena ja tavalliseen elokuvaan verrattuna viisinkertaisella 120 fps kuvataajuudella. Se oli historian ensimmäinen 120 kuvan taajuudella kuvattu elokuva. Elokuvan julkaisun aikaan Yhdysvalloissa oli vain kaksi teatteria, jotka pystyivät esittämään elokuvan täydellä laadulla.
Elokuva jäi vaille kriitikoiden arvostusta. Se tuotti 40 miljoonan budjetilla 31 miljoonan lipputulot.
Blu-ray-kotivideojulkaisulla elokuva on katsottavissa joko taajuudella 60 kuvaa sekunnissa, 2160p resoluutiolla ja kaksiulotteisena – tai normaalilla 24 kuvan taajuudella, 1080p-resoluutiolla ja kolmiulotteisena.
Näyttelijät

| 0 | 1 | 2 |
| --- | --- | --- |
|  Joe Alwyn  | … |  Billy Lynn   |
|  Kristen Stewart  | … |  Kathryn Lynn   |
|  Chris Tucker  | … |  Albert   |
|  Garrett Hedlund  | … |  Sgt. David Dime   |
|  Vin Diesel  | … |  Shroom   |
|  Steve Martin  | … |  Norm Oglesby   |
|  Arturo Castro  | … |  "Mango" Montoya   |
|  Ben Platt  | … |  Josh   |
|  Deirdre Lovejoy  | … |  Denise Lynn   |
|  Tim Blake Nelson  | … |  Wayne Foster   |
|  Makenzie Leigh  | … |  Faison Zorn   |
|  Beau Knapp  | … |  Crack   |
|  Ed Callais  | … |  Pedestrian   |
|  Barney Harris  | … |  Sykes   |
|  Bruce McKinnon  | … |  Ray Lynn   |
|  Laura Lundy Wheale  | … |  Patty Lynn   |
|  Astro  | … |  Lodis   |
|  Allen Daniel  | … |  Major Mac   |
|  Deena Dill  | … |  Anchor Woman / Dina   |
|  Randy Gonzalez  | … |  Hector   |
|  Matthew Barnes  | … |  Travis   |
Aiheesta muualla

Billy Lynn’s Long Halftime Walk Internet Movie Databasessa (englanniksi)
Ang Leen ohjaamat elokuvat
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
1990-luku: Pushing Hands (1992) · Hääjuhla (1993) · Syö juo mies nainen (1994) · Järki ja tunteet (1995) · Jäämyrsky (1997) · Paholaisen satulassa (1999)
2000-luku: Hiipivä tiikeri, piilotettu lohikäärme (2000) · Hulk (2003) · Brokeback Mountain (2005) · Lust, Caution (2007) · Taking Woodstock (2009)
2010-luku: Piin elämä (2012) · Billy Lynn’s Long Halftime Walk (2016)
Birgit Prinz

| Mitalit | Mitalit | Mitalit |  |
| --- | --- | --- | --- |
|  Birgit Prinz |  Birgit Prinz |  Birgit Prinz |  |
Maa:   Saksa
Naisten jalkapallo
| MM-kilpailut  | MM-kilpailut  | MM-kilpailut  |  |
|  Kultaa | Yhdysvallat 2003 | Jalkapallo |  |
|  Kultaa | Kiina 2007 | Jalkapallo |  |
|  Hopeaa | Ruotsi 1995 | Jalkapallo |  |
|  Olympialaiset  |  Olympialaiset  |  Olympialaiset  |  |
|  Pronssia | Sydney 2000 | Jalkapallo |  |
|  Pronssia | Ateena 2004 | Jalkapallo |  |
|  Pronssia | Peking 2008 | Jalkapallo |  |
| EM-kilpailut  | EM-kilpailut  | EM-kilpailut  |  |
|  Kultaa | Saksa/Englanti/Norja/Ruotsi 1995 | Jalkapallo |  |
|  Kultaa | Norja/Ruotsi 1997 | Jalkapallo |  |
|  Kultaa | Saksa 2001 | Jalkapallo |  |
|  Kultaa | Englanti 2005 | Jalkapallo |  |
|  Kultaa | Suomi 2009 | Jalkapallo |  |
Birgit Prinz (s. 25. lokakuuta 1977 Frankfurt am Main, Länsi-Saksa) on entinen saksalainen jalkapalloilija, pelipaikaltaan hyökkääjä.
Prinz edusti Saksan naisten jalkapallomaajoukkuetta, jossa hän voitti maailmanmestaruuden vuosina 2003 ja 2007 sekä Euroopan-mestaruuden vuosina 1995, 1997, 2001, 2005 ja 2009. Olympialaisissa Prinz voitti kolmesti pronssia. Hän on eniten Saksan maajoukkueessa otteluita pelannut ja maaleja tehnyt pelaaja (214 ottelua, 128 maalia).
Prinz on pelannut urallaan neljässä aikuisten joukkueessa: vuosina 1992–1998 FSV Frankfurtissa, 1998–2002 1. FFC Frankfurtissa, vuonna 2002 Carolina Couragessa ja vuodesta 2002 tähän päivään taas 1. FFC Frankfurtissa. Prinz voitti muun muassa UEFA-cupin kolmesti sekä Bundesliigan yhdeksän ja Saksan cupin kymmenen kertaa.
Prinz on valittu Fifan vuoden naispelaajaksi kolmesti peräkkäin vuosina 2003–2005.
Prinz lopetti uransa kesällä 2011.
Aiheesta muualla

Viralliset sivut (Arkistoitu – Internet Archive) (saksaksi)
Saksan joukkue – Jalkapallon naisten EM-kilpailut 2009
1 Angerer |
2 Stegemann |
3 Bartusiak |
4 Peter |
5 Krahn |
6 Laudehr |
7 Behringer |
8 Grings |
9 Prinz |
10 Bresonik |
11 Mittag |
12 Holl |
13 Okoyino |
14 Kulig |
15 Fuss |
16 Müller |
17 Hingst |
18 Garefrekes |
19 Bajramaj |
20 Zietz |
21 Weiß |
22 Schmidt |
Valmentaja Neid
Saksan joukkue – Jalkapallon naisten MM-kilpailut 2011
1 Angerer |
2 Schmidt |
3 Bartusiak |
4 Peter |
5 Krahn |
6 Laudehr |
7 Behringer |
8 Grings |
9 Prinz |
10 Bresonik |
11 Popp |
12 Holl |
13 Šašić |
14 Kulig |
15 Faißt |
16 Müller |
17 Hingst |
18 Garefrekes |
19 Bajramaj |
20 Goeßling |
21 Schult |
Valmentaja Neid
FIFAn vuoden pelaaja
Bjerkvikin kirkko

| Bjerkvikin kirkko Bjerkvik kirke |
| --- | --- |
 Kirkko vuonna 2008.
Sijainti:  Narvik, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1955
Suunnittelija:  Arnstein Arneberg
Materiaali:  betoni
Istumapaikkoja:  320
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Bjerkvikin kirkko (norj. Bjerkvik kirke) on Narvikin kunnassa Nordlandin läänissä Norjassa sijaitseva betoninen pitkäkirkko vuodelta 1955.
Aiheesta muualla

Kuvia tai muita tiedostoja aiheesta Bjerkvikin kirkko Wikimedia Commonsissa
Bjarte Lunde Aarsheim

Bjarte Lunde Aarsheim (s. 14. tammikuuta 1975) on norjalainen jalkapalloilija, pelipaikaltaan keskikenttäpelaaja, joka edustaa maan korkeimmalla sarjatasolla pelaavaa IK Startin joukkuetta.
Ennen siirtymistään nykyiseen seuraansa Startiin Aarsheim pelasi Stavangerin Vikingissä vuosina 1994—2005 kaikkiaan 422 ottelua. Aarsheim on kärsinyt urallaan lukuisista loukkaantumisista, mutta kuului silti vuosien ajan Vikingin runkopelaajiin ja voitti paluuotteloussaan vaikean nilkkavamman jälkeen joukkueessa Norjan Cupin vuonna 2001. Hän toimi joukkueen kapteenina aina kauden 2004 loppuun saakka, kunnes kesken kauden 2005 siirtyi nykyiseen seuraansa vapaalla siirrolla.
Norjan maajoukkueessa Aarsheim debytoi vuonna 2001 ottelussa Etelä-Koreaa vastaan.
Bernardo Bellotto

| Bernardo Bellotto |
| --- | --- |

Henkilötiedot
Syntynyt: 30. tammikuuta 1720 Venetsia
Kuollut: 17. lokakuuta 1780 (60 vuotta) Varsova
Bernardo Bellotto (hän käytti myös setänsä taiteilijanimeä Canaletto; 30. tammikuuta 1720 Venetsia – 17. lokakuuta 1780 Varsova) oli italialainen (venetsialainen) taidemaalari, joka tunnetaan tarkoista kaupunkinäkymäteoksistaan (veduta).